wickkiey/tamil-wikipedia-markdown huggingface dataset:
# யெரெவான் அரசு மொழியியல் பல்கலைக்கழகம்



**யெரெவான் அரசு மொழியியல் பல்கலைக்கழகம்** ஆர்மீனியாவின் யெரெவான் நகரில் அமைந்துள்ளது. இங்கு ரஷ்ய மொழி, ஆங்கிலம், பிரெஞ்சு மொழி, ஜெர்மன் மொழி, கிரீக் மொழி, ஸ்பானிய மொழி ஆகியவற்றிற்கான சிறப்பு பயிற்சி அளிக்கிறார்கள். இவற்றுடன் பிற மாந்தவியல் படிப்புகளுக்கும் கல்வி கற்பிக்கின்றனர்.  

## துறைகள்
- வெளி நாட்டு மொழிக்கான துறை
  - மொழியியல்
  - வெளிநாட்டு மொழிகள்

- மொழியியல், பண்பாட்டுத் தொடர்புகள் துறை
- ரஷ்ய மொழி, இலக்கியம் மற்றும் வெளிநாட்டு மொழித் துறை

## முதுநிலை படிப்புகள்
- வெளி நாட்டு மொழியைக் கற்பிக்கும் முறை
- ஜெமானிய மொழிகள் (ஆங்கிலம், ஜெர்மன்)
- ரோமானிய மொழிகள் (பிரெஞ்சு)
- சுலாவோனிய மொழிகள
- வேற்று நாட்டு இலக்கியம்
- ரஷ்ய இலக்கியம்
- மொழியியல்
- ஒப்பீட்டு மொழியியல்
- ஆர்மீனிய மொழி
- மெய்யியல்
- ஆங்கிலத்தில் செய்முறைத் திறன்
- பிரெஞ்சு மொழியில் செய்முறைத் திறன்
- ஜெர்மன் மொழியில் செய்முறைத் திறன்
- கணினித் திறன்

## உலகளாவிய தொடர்புகள்
இந்த பல்கலைக்கழகம் கீழ்க்காணும் அமைப்புகளில் உறுப்பினராகி உள்ளது.  
- மொழிக் கொள்கைப் பிரிவு
- நவீன மொழிகளுக்கான ஐரோப்பிய நடுவம்
- உலகப் பல்கலைக்கழகங்களின் கூட்டமைப்பு
- பிரெஞ்சு மொழிப் பல்கலைக்கழகங்களின் கூட்டமைப்பு
- கருங்கடல் பல்கலைக்கழகங்களின் கூட்டமைப்பு
- ஐரோப்பிய மொழி மன்றம்
- ரஷ்ய மொழி மற்றும் இலக்கியத்திற்கான ஆசிரியர்களின் கூட்டமைப்பு

இந்த பல்கலைக்கழகம் கீழ்க்காணும் நிறுவனங்களுடன் இணைந்து திட்டங்களை நிறைவேற்றியுள்ளது.  
- உலகளாவிய ஆராய்ச்சி மற்றும் பரிமாற்றங்களுக்கான வாரியம், ஆர்மீனியா
- யூரேசிய பங்குதாரர் அறக்கட்டளை
- கொரிய அறக்கட்டளை

இது கீழ்க்காணும் பல்கலைக்கழ  
- மின்ஸ்க் அரசு மொழியியல் பல்கலைக்கழகம், பெலாரஸ்
- சோஃபியா பல்கலைக்கழகம், பல்கேரியா
- ஷான்க்சி பல்கலைக்கழகம், சீனா
- தலியான் வெளிநாட்டு மொழிகளுக்கான பல்கலைக்கழகம்
- தல்லின் பல்கலைக்கழகம், எஸ்தோனியா
- செரெதெலி ஆசியவியல் நிறுவனம், ஜார்ஜியா
- இலியா அரசு பல்கலைக்கழகம், ஜார்ஜியா
- சிகென் பல்கலைக்கழகம், ஜெர்மனி
- ஹல்லே-விட்டன்பர்கு பல்கலைக்கழகம், ஜெர்மனி
- பிர்தௌசி பல்கலைக்கழகம், இரான்
- பெருகியா பல்கலைக்கழகம், இத்தாலி
- வெரோனா பல்கலைக்கழகம், இத்தாலி
- லூவன் கத்தோலிக்கப் பல்கலைக்கழகம் பெல்ஜியம்
- சியோல் தேசியப் பல்கலைக்கழகம், கொரியா
- அஜௌ பல்கலைக்கழகம், கொரியா
- ஹங்குக் வெளிநாட்டுக் கல்வி பல்கலைக்கழகம், கொரியா
- கொரியப் பல்கலைக்கழகம், கொரியா
- விதாவுதஸ் மாக்னஸ் பல்கலைக்கழகம், லிதுவேனியா
- மால்டோவா அரசு பல்கலைக்கழகம், மால்டோவா
- மால்டோவா பன்னாட்டுப் பல்கலைக்கழகம்
- ஓவிடியஸ் பல்கலைக்கழகம், ரோமானியா
- மாஸ்கோ அரசுப் பல்கலைக்கழகம், ரஷ்யா
- மாஸ்கோ அரசு மொழியியல் பல்கலைக்கழகம், ரஷ்யா
- மாஸ்கோ அரசு மாந்தவியல் பல்கலைக்கழகம், ரஷ்யா
- பியதிகோர்ஸ்க் அரசு மொழியியல் பல்கலைக்கழகம்
- ரியாசன் அரசு பல்கலைக்கழகம்
- தாதர் அரசு மாந்தவியல் பல்கலைக்கழகம்
- பெரெயசிலாவ்-குமெல்னித்ஸ்கி அரசு பல்கலைக்கழகம்

## நூலகம்
நூலகத்தில் 400,000 நூல்கள் உள்ளன. அரசியல், கல்வி தொடர்பான நூல்களும், ஆர்மீனிய மொழி, ரஷ்ய மொழி, ஆங்கிலம், பிரெஞ்சு, ஸ்பானிய மொழி, பாரசீகம், ஜெர்மன் உள்ளிட்ட மொழிகளில் எழுதப்பட்ட கதைப் புத்தகங்களும் உள்ளன. இந்த நூலகத்தைத் தவிர, துறைகளுக்கென தனி நூலகங்கள் உள்ளன.  

## இணைப்புகள்
- பல்கலைக்கழகத்தின் இணையதளம்
# மாஸ்கோ அரசு மொழியியல் பல்கலைக்கழகம்



**மாஸ்கோ அரசு மொழியியல் பல்கலைக்கழகம்** ரஷ்யாவின் தலைநகரான மாஸ்கோவில் உள்ளது. இதை மௌரிஸ் தோரெஸ் மாஸ்கோ அரசு வேற்றுமொழிக் கல்வி நிறுவனம் என்று அழைத்தனர். இது ரஷ்யாவில் உள்ள மொழியியல் பல்கலைக்கழகங்களில் பெரியது. இங்கு பத்தாயிரம் மாணவர்கள் கல்வி கற்கின்றனர். இங்கு 35 மொழிகளைக் கற்பிக்கின்றனர்.  

## துறைகள்
- சட்டம், பொருளாதாரம், தகவல் நிர்வாகம் ஆகியற்றிற்கான கல்விக் கழகம்
- மாந்தவியல் துறை
- மொழிபெயர்ப்புத் துறை
- ஜெர்மன் மொழித் துறை
- பிரெஞ்சு மொழித் துறை
- தூரக் கல்வித் துறை
- ராணுவக் கல்வித் துறை
- வெளி நாட்டுக் குடிமக்களுக்கான கல்வித் துறை
- ஆசிரியர்களுக்கான மேம்பட்ட பயற்சியளிக்கும் துறை
- உலகளாவிய தொடர்புகள் மற்றும் அரசியல் ஆகியவற்றிற்கான துறை
# நேஷனல் ஜியாகிரபிக் (இந்தியா)



நேசனல் ஜியாகிரபிக் சேனல் என்னும் தொலைக்காட்சி இந்தியாவில் ஒளிபரப்பாகிறது. இதை நேட் ஜியோ என்றும் அழைக்கின்றனர். இந்த தொலைக்காட்சியில் இயற்கை, அறிவியல், பண்பாடு, வரலாறு ஆகியவற்றைப் பற்றிய நிகழ்ச்சிகளைத் தொகுத்து வழங்குகின்றனர். இதை நேசனல் ஜியாகிரபிக் குழுமம் நடத்துகிறது. இந்தத் தொலைக்காட்சி தமிழ், தெலுங்கு, வங்காளம், ஆங்கிலம், இந்தி ஆகிய ஐந்து மொழிகளில் நிகழ்ச்சிகளைத் தொகுத்து வழங்குகின்றனர். இதை இயல்பான தரத்திலும், உயர் தரத் திரையிலும் காணலாம். இந்திய அளவில் முன்னணி இடம் பெற்றுள்ளது.
# கௌரவ வேடம்

**கௌரவ வேடம்** (*guest role* அல்லது *guest appearance*) என்பது ஒரு நடிகர், வேறு ஒரு நடிகர் நடிக்கும் திரைப்படத்தில் ஒரு சில காட்சிகளில் மட்டுமே வந்து செல்லும் ஒரு வேடமாகும். பொதுவாக பெரிய கதாநாயகர்கள், இளம் கதாநாயகர்கள் அல்லது புதிய கதாநாயகர்கள் நடிக்கும் திரைப்படங்களில் கௌரவ வேடங்களில் வந்து செல்வார்கள். சில நேரங்களில், ஒரு மொழியில் உள்ள பெரிய கதாநாயகர்கள் மற்ற மொழியில் உள்ள பெரிய கதாநாயகர்களின் படங்களிலும் சில காட்சிகளில் தோன்றுகின்றனர்.  

## தமிழ் கதாநாயகர்களின் சில கௌரவ வேடங்கள்
- இங்கிலீஷ் விங்கிலிஷ் திரைப்படத்தில் அஜித் குமார்
- ரா.வன் திரைப்படத்தில் ரஜினிகாந்த்
- ரவுடி ரதோர் இந்தி திரைப்படத்தில் விஜய்
# கீவ் தேசிய மொழியியல் பல்கலைக்கழகம்



**கீவ் தேசிய மொழியியல் பல்கலைக்கழகம்** என்னும் கல்வி நிறுவனம் உக்ரைன் நாட்டில் உள்ள கீவ் நகரில் அமைந்துள்ளது. இதன் நோக்கம் வெளிநாட்டு மொழிகளைக் கற்பிப்பது ஆகும். ஆங்கிலம், பிரெஞ்சு, ஜெர்மன், ஸ்பானிய மொழி ஆகியவற்றிற்கு அதிக முக்கியத்துவம் தருகிறது.  

## வளாகம்
இங்கு பத்து லட்சம் நூல்களைக் கொண்ட நூலகம் அமைக்கப்பட்டது. மாணவர்களுக்கான கணினி வகுப்புகளும், விளையாட்டு மைதானங்களும், உணவு விடுதியும் உள்ளன.  

## துறைகள்
- ஆசிய மொழிகள் துறை
- பொருளாதாரம் மற்றும் சட்டம்
- ஆங்கிலம்
- பிரெஞ்சு மொழித் துறை
- ஜெர்மன் மொழித் துறை
- ஸ்பானிய மொழித் துறை
- மொழிபெயர்ப்புத் துறை
- சிலாவிய மொழிகள் துறை
- வெளிநாட்டுக் குடிமகன்களுக்கான துறை
- மாலை நேரக் கல்வி
- முதுநிலைக் கல்வி

## இணைப்புகள்
- பல்கலைக்கழகத்தின் இணையதளம்
# பிரேசில் தேசியப் பேராயம்


**பிரேசில் தேசியப் பேராயம் ** பிரேசிலின் கூட்டாட்சி அரசின் சட்டவாக்க அவை ஆகும். மாநிலங்கள் மற்றும் நகர மன்றங்களில் ஓரவை முறைமையே இருக்க கூட்டாட்சிப் பேராயம் ஈரவை முறைமையைப் பின்பற்றுகின்றது. பிரேசிலின் செனட்டு என்ற மேலவையும் சாம்பர் ஆஃப் டெபுடீசு என்ற கீழவையும் பேராயத்தின் அங்கங்களாக உள்ளன.  

செனட்டில் 26 மாநிலங்களுக்கும் கூட்டரசு மாவட்டத்திற்கும் சார்பான உறுப்பினர்கள் உள்ளனர்; ஒவ்வொரு மாநிலம்/கூட்டரசு மாவட்டமும் தலா மூன்று உறுப்பினர்களை பொதுத் தேர்தல் மூலம் தேர்ந்தெடுக்கும். இவர்களது பதவிக்காலம் எட்டு ஆண்டுகள் ஆகும். ஒவ்வொரு நான்காண்டுகளுக்கு ஒருமுறை மூன்றுக்கு ஒன்று அல்லது இரண்டு உறுப்பினர்கள் மாற்றப்படுகின்றனர். ஒரு மாநிலத்தில் ஒரு உறுப்பினரைத் தேர்ந்தெடுக்க தேர்தல் நடக்கும்போது ஒவ்வொரு வாக்காளருக்கும் ஒரு வாக்கு வழங்கப்படுகிறது; ஒரு மாநிலத்திற்கு இரண்டு உறுப்பினர்களை தேர்ந்தெடுக்க தேர்தல் நடக்கும்போது வாக்காளருக்கு இரு வாக்குகள் வழங்கப்படுகின்றது. அச்சமயம் வாக்காளர் தனது இரு வாக்குகளையும் ஒருவருக்கே அளிக்கவியலாது. ஆனால் மூன்றில் இரண்டு உறுப்பினர்களுக்கான தேர்தல் நடக்கும்போது அரசியல் கட்சிகள் இரு வேட்பாளர்களை நிறுத்தலாம்.  

சாம்பர் ஆஃப் டெபுடீசு என்ற கீழவை உறுப்பினர்கள் நான்காண்டுகளுக்கு ஒருமுறை விகிதாசாரப் பிரதிநிதித்துவத் தேர்தல் முறையில் தேர்ந்தெடுக்கப்படுகின்றனர். செனட்டைப் போலன்றி கீழவை முழுமையாக ஒவ்வொரு நான்காண்டுகளுக்கு ஒருமுறை மாற்றப்படுகிறது.  

இந்த ஈரவைகளும் அடங்கியப் பேராயம் ஆண்டுதோறும் பிரசிலியாவில் தனக்கான கட்டிடத்தில் பெப்ரவரி 2 முதல் சூலை 27 சூலை வரையும் ஆகத்து 1 முதல் திசம்பர் 22 வரையும் கூடுகிறது.  

கீழவைத் தலைவர் குடியரசுத் தலைவருக்கு அடுத்து இரண்டாவது நிலையிலும் மேலவையின் தலைவர் (இவரே பேராயத்தின் தலைவருமாவார்) மூன்றாவது நிலையிலும் உள்ளனர்.  

## காட்சிக்கூடம்

## மேற்சான்றுகள்
# சிறில் ரமபோசா


**மத்தமேலா சிறில் ரமபோசா** (*Matamela Cyril Ramaphosa*, பிறப்பு: 17 நவம்பர் 1952) தென்னாப்பிரிக்க அரசியல்வாதியும், தொழிலதிபரும், செயல்திறனாளரும், தொழிற்சங்கத் தலைவரும் ஆவார். இவர் 2014 முதல் யாக்கோபு சூமாவின் அரசில் பிரதி அரசுத்தலைவராகப் பணியாற்றுகிறார். 2012 டிசம்பரில் இவர் ஆளும் ஆபிரிக்க தேசிய காங்கிரஸ் கட்சியின் பிரதித் தலைவராகத் தேர்ந்தெடுக்கப்பட்டார்.  

தென்னாப்பிரிக்காவின் இனவொதுக்கலை அமைதியான முறையில் முடிவுக்குக் கொண்டு வருவதற்கு நடைபெற்ற பேச்சுவார்த்தைகளிலும், பின்னர் ஏப்ரல் 1994 இல் நடைபெற்ற முதலாவது மக்களாட்சித் தேர்தலை வெற்றிகரமாக நடத்துவதிலும் இவரது பங்களிப்பு முக்கியமானதாகக் கருதப்படுகிறது. சுரங்கத் தொழிலாளர்களின் தேசிய ஒன்றியத்தை தென்னாப்பிரிக்காவின் மிகப்பெரும், வலிமை மிக்க தொழிற்சங்கமாக உருவாக்குவதில் இவர் முக்கிய பங்காற்றினார்.  

அண்மைக் காலங்களில் இவர் தமது சொந்த வணிக நன்மைகளை முன்னிறுத்திச் செயல்படுவதாகக் குற்றச்சாட்டுகள் கிளம்பின. - including a seat on the board of Lonmin. 2012 ஆகத்து 15 இல் மரிக்கானா சுரங்கத் தொழிலாளர்களின் வேலைநிறுத்தத்திற்கு எதிராக நடவடிக்கை எடுக்க ஆதரவளித்திருந்தார். வேலைநிறுத்தத்தின் போது ஏற்பட்ட வன்முறைகளில் 36 பேர் காவல்துறையினரால் சுட்டுக் கொல்லப்பட்டனர்.
# ஆரஞ்சுச் சாறு



**ஆரஞ்சுச் சாறு** (*Orange juice*) ஆரஞ்சுப்பழங்களிலிருந்து பெறப்படும் பழச் சாறு ஆகும். பறித்த ஆரஞ்சுப் பழத்தைப் பிழிந்து அல்லது பிழிந்த சாற்றை உலர்த்தி பின்னர் மீண்டும் நீரூட்டி அல்லது சாற்றை இறுக்கி வைத்துப் பின்னர் வேண்டியளவில் நீர் சேர்த்து தயாரிக்கப்படுகிறது. உயிர்ச்சத்து சி மிகுதியாகவுள்ள ஆரஞ்சுச் சாறு உடல்நலத்திற்காகப் பெரிதும் அறியப்படுகின்றது. அமெரிக்காவில், *ஓ.ஜே.* என்ற குறுமொழிச் சொல் ஆரஞ்சு பழச்சாற்றைக் குறிப்பிடுகின்றது.  

புளோரிடாவின் பொருளியல் நிலைக்கு ஆரஞ்சுப் பழத்தின் முதன்மையைக் கொண்டு, " முதிர்ந்த ஆரஞ்சுப் பழங்களிலிருந்தோ அல்லது அவற்றின் ஒட்டுச் சேர்க்கைகளிலிருந்தோ தயாரிக்கப்படும் ஆரஞ்சுச் சாறு" அம்மாநிலத்தின் அலுவல்முறை குடிபானமாக 1967இல்அறிவிக்கப்பட்டுள்ளது.  

## மேற்சான்றுகள்

## கூடுதல் படிப்பிற்கு
- Alissa Hamilton: *Squeezed: What You Don't Know about Orange Juice *, Yale Agrarian Studies, 2010,
# சான் பிரான்சிஸ்கோ அரசுப் பல்கலைக்கழகம்


## கல்வி
இங்கு உருவாக்கக் கலை, வணிகம், கல்வி, இனங்கள், நலவாழ்வு, அறிவியல் ஆகிய துறைகளில் பல்வேறு பாடப்பிரிவுகளைப் படிக்கின்றனர்.  

## அங்கீகாரம்
இதை பல்கலைக்கழகத்திற்கான அங்கீகார ஆணையம் அங்கீகரித்துள்ளது. இந்த ஆணையம் மேற்கத்திய பள்ளி மற்றும் கல்லூரிகளின் கூட்டமைப்பைச் சேர்ந்தது.  

## வளாகம்
மாணவர்களுக்கான உணவு விடுதியும், கருத்தரங்கக் கூடங்களும் உள்ளன.  

## விளையாட்டு
இங்கு பேஸ்பால், கால்பந்து, குத்துச்சண்டை உள்ளிட்ட 11 விளையாட்டுகளை விளையாடுகின்றனர்.  
இங்குள்ள குழுக்கள் கலிபோர்னியா மாகாண அளவிலான போட்டிகளில் பங்கேற்கின்றனர்.  

இங்கு படித்த 3 மாணவர்கள் பெரிய அளவிலான பேஸ்பால் போட்டிகளில் பங்கேற்றுள்ளனர். இங்கு படித்த 13 மாணவர்கள் தேசிய அளவிலான கால்பந்து போட்டிகளில் பங்கேற்றுள்ளனர்.  

குத்துச்சண்டைப் பிரிவிலும் மாணவர் குழுக்கள் உண்டு. நாற்பது ஆண்டுகளாக, குத்துச்சண்டை விளையாட்டில் தேசிய அளவிலான வெற்றிக் கோப்பையைப் பெற்றுள்ளனர்.
# செக்காலை நாடகக் கலாமன்றம்

**செக்காலை நாடகக் கலாமன்றம்** என்பது இந்திய நாட்டில் தமிழ்நாடு மாநிலத்தில் சிவகங்கை மாவட்டத்தில் காரைக்குடி நகரில் முற்காலத்தில் நடந்துவந்த நாடக மன்றம் ஆகும். தமிழ்நாட்டில் நடந்துவந்த நாடகங்களில் வரலாற்றில் இந்த மன்றமும் ஒரு மைல் கல் என்று குறிப்பிடப்படுகிறது.  

## அமைப்பு
இது கிராமங்களில் நடக்கும் திருவிழாக்களில் வள்ளித் திருமணம், சத்தியவான் சாவித்திரி, பவளக்கொடி, அல்லி அர்ஜுனா போன்ற நாடகங்களை நடத்தி மக்களை மகிழ்விக்கும் மன்றமாக இருந்துள்ளது.  

இந்த நாடகம் நடக்கும்போது மேடையில் மைக் செட் என்பது இருக்காது. அதற்கு மாற்றாக பின்பாட்டுப் பாடுபவர்கள் மேடையின் பின்புறம் மர நாற்காலியில் ஏறி நின்றுகொண்டு கொட்டகையின் உச்சியில் கட்டப்பட்டுள்ள கயிற்றைப் பிடித்துக்கொண்டு உரத்தகுரலில் கத்திப்பாட வேண்டும். இவர்களின் குரல் திடலின் கடைகோடிவரைச்சென்று கேட்கும். வெளிச்சத்திற்காக மட்டும் நடிகர்களின் தலைக்கு மேலே ஒரு பெட்ரோமாக்ஸ் விளக்கு தொங்க விடப்பட்டிருக்கும்.  

## நடிகர்கள்
இந்த மன்றத்தினை துவங்க காரண கர்த்தாவாக இருந்தததாகக் கூறப்படுபவர் ஃபிலமன் சாமி என்பவர் ஆவார். தமிழ் நடிகைகளின் முன்னோடியாக திகழும் மனோரமா இந்த நாடக மேடையில் முதன் முதலில் நடித்தார்.  

## பெயர் மாற்றம்
பின்னாளில் இந்த நாடக மன்றம் *செந்தமிழ் இளைஞர் மன்றம்* என்ற பெயரில் சமூக நாடகங்களை நடத்தி மக்களை மகிழ்வித்தது.  

## மேலும் பார்க்க
- ஈழத்தமிழ் நாடகங்கள்
- தமிழர் நாடகக் கலை
- நாடகப்படம்

## மேற்கோள்
# லட்சுமி பூஜை



**லட்சுமி பூஜை** என்பது அன்னை மகாலட்சுமியின் பரிபூரண அருளைப்பெற செய்யப்படும் ஒரு வழிபாடாகும்.இதை நேபாளத்தில் திகார் என்பர். இதற்காக வீடுகளை சுத்தம் செய்து மாலையில் விளக்கு  
ஏற்றி வழிபடுவர் .  

## நோக்கமும், பூஜை நேரத்தை நிர்ணயம் செய்யும் முறையும்

லட்சுமி பூஜை என்பது அன்னை மகாலட்சுமியை நம் இல்லத்திற்கு அழைக்கும் வழிபாடாகும். இது மாலை வேளையில் செய்யப்படும் ஒரு வழிபாடாகும். இந்த பூஜை ஐப்பசி மாதத்தின் அமாவாசை நாளின் பிரதோச வேளையில் செய்யப்படுகிறது. பூஜைக்கான நேரம் அமாவாசை திதியை கொண்டே நிர்ணயம் செய்யப்படுகிறது. சூரியன் துலா மாதத்தில் சஞ்சரிக்கும் வேளையில் சந்திரனை சந்திக்கும் அமாவாசை நாளில் லக்ஷ்மியை ஆராதனை செய்தால் அனைத்து நலன்களும் கிடைக்கும் என நம்பபடுகிறது. ஐப்பசி துலா மாதம் எனப்படுகிறது. துலாம் என்பது சமத்தை குறிக்கும். வணிகர்களுக்கு வரவ செலவு சமமாக இருக்க வேண்டும் என்று அன்னையை வேண்டி இந்நாளில் பூஜை செய்வர். வட இந்தியாவில் இந்நாளில் வியாபாரிகள் பழைய கணக்குகளை முடித்துவிட்டு புதிய கணக்குகளை துவங்குவர்.  

சூரியன் துலா அமாவாசை நாளில் தன்னுடைய இரண்டாவது சஞ்சரத்தை துவங்குவதாக நம்பபடுகிறது. சாதாரணமாக அமாவாசை நாள் நல்ல நாளாக கருதபடுவது இல்லை. ஆனால் லக்ஷ்மி பூஜை வருவதாலும், சூரியன் தன் சஞ்சாரத்தை மாற்றுவதலும் இந்நாள் சுப நாளாக கருதப்படுகிறது .மகாராஷ்டிரம் ,குஜராத் போன்ற வட இந்திய மாநிலங்களில் லட்சுமி பூஜை மிகுந்த விசேஷமாக கொண்டாடப்படுகிறது . வணிக வளாகங்கள் போன்ற வியாபார தலங்களில் லட்சுமி பூஜையை கட்டாயம் செய்வர். மேலும் இந்நாளே தீபாவளியாக கொண்டடாடப்படுகிறது  

இந்த நாளில் அன்னை பூமியில் இருக்கும் இடங்களில் வருவதாக ஐதீகம். அவளுக்கு வழிகாட்டும் வகையில் வீடுகளில் விளக்கு ஏற்றி வைப்பர். அன்னை வருவாள் என்ற நம்பிக்கையில் இரவு முழுவதும் விளக்கு ஏற்றுவர். சில இடங்ளில் இரவு சொக்கட்டான் ஆடுவர்.  

## பூஜைக்கு தேவையான பொருட்கள்
1. பன்னீர்
1. நெய் விளக்குகள்
1. முந்திரி ,திராட்சை
1. தேங்காய்
1. மா இலைகள்
1. அரிசி
1. லட்சுமி,விநாயகர் ,சரஸ்வதி சிலைகள்
1. சந்தனம்

## பூஜை செய்யும் முறை

ஒரு மேடையில் சிவப்பு துணி விரித்து கலசத்தை நிறுத்த வேண்டும் .கலசத்தின் விளிம்பு பகுதியில் நான்கு மா இலைகளை வைத்து தண்ணீர் நிரப்பி வைத்து விளக்கு ஏற்ற வேண்டும் .பூஜை செய்பவர் தன்னுடைய கணக்கு  
புத்தகங்களையும் வைத்து இருக்க வேண்டும் .மேடையில் லட்சுமி தேவி சிலையையும் ,விநாயகர் சிலையையும் வைக்க வேண்டும் .  

பிளையார் பூஜை செய்த பின், இலட்சுமி தேவியை ஆராதிக்க வேண்டும். இலட்சுமி தேவியை பன்னீர், சந்தனம், பஞ்சாமிர்தம் ஆகியவற்றால் அபிசேகம் செய்ய வேண்டும். பின்னர் இனிப்புகள் ஆகியவற்றை வைத்து வணங்க வேண்டும். பூஜையின் போது ஸ்ரீசூக்தம், இலட்சுமி அஷ்டகம், வேத மந்திரங்கள் ஆகியவற்றை ஜெபிக்கலாம் .  

பின்னர் ஒரு தட்டில் ஆரத்தி எடுத்து பூஜையை நிறைவு செய்ய வேண்டும். வடக்கே இப்பூஜை மிக பிரபலம். குஜராத் மாநிலத்தில் இதை *சோப்டா பூஜை *என்பர். இவ்வாறு எளிய பூஜையால் அன்னை மகிழ்ந்து நாம் வேண்டியதை தருவாள் என்பது நம்பிக்கை.
# தென்னாபிரிக்கத் துடுப்பாட்ட அணியின் இலங்கைச் சுற்றுப்பயணம், 2006



தென்னாபிரிக்கத் துடுப்பாட்ட அணியின் இலங்கை சுற்றுப்பயணம் 2006 சூலை 22 முதல் 2006 ஆகத்து 29 வரை இடம் பெற்றது இச்சுற்றுப் பயணத்தின் போது தென்னாபிரிக்கத் அணி முன்னோட்டப் போட்டியாக ஒரு மூன்று நாள் துடுப்பாட்டப் பயிற்சிப் போட்டியிலும் இரு பன்னாட்டு தேர்வுத்துடுப்பாட்டப் போட்டிகளிலும் பங்குபற்றியது.  

## பயிற்சிப் போட்டி
### இலங்கை A அணிக்கு எதிரான பயிற்சிப் போட்டி 22-24 ஜூலை 2006

| **** | **465/4 declared** | & | **245/8 declared** | **வெற்றி தோல்வி இன்றி முடிவடைந்தது** |
| --- | --- | --- | --- | --- |
| ஜாக் ருடோல்ஃப் 157

நுவான் சொய்சா 1/54 | ஏ பி டி வில்லியர்ஸ் 75

உபுல் சந்தன 3/80 | கோல்ட்ஸ் கிரிக்கெட் அரங்கம் , கொழும்பு

நடுவர்கள்: எஸ் எஸ் கே கால்லகே (இலங்கை) ,சி பி சி ரொட்ரிகோ(இலங்கை) |  |  |
| **இலங்கை A ** | **162** | & | **89/1** |  |
| உபுல் சந்தன 51*

ஆன்ட்ரே நெல் 4/39 | அவிஸ்க குணவர்தன 37

நிக்கி போயே 1/27 | } |  |  |

## தேர்வுத் தொடர்

### முதல் தேர்வு (27-31ஜூலை 2006)

| ** ** | **169** | & | **434** | **இலங்கை ஒரு இன்னிங்ஸ் மற்றும் 153 ஓட்டங்களால் வெற்றி**

<span>சிங்களவர் விளையாட்டுக் கழக அரங்கம், கொழும்பு,

நடுவர்கள்:மார்க் பென்சன் , பில்லி பௌடன்
அசோக டி சில்வா stood for Benson during day five.</span> |
| --- | --- | --- | --- | --- |
| ஏ பி டி வில்லியர்ஸ் 65

முத்தையா முரளிதரன் 4/41 | ஜாக் ருடோல்ஃப் 90

முத்தையா முரளிதரன் 6/131 |  |  |  |
| **** | **756/5 declared** |  |  |  |
| மகேல ஜயவர்தன 374

டேல் ஸ்டெய்ன் 3/129 | } |  |  |  |

### இரண்டாவது தேர்வு (4-8 ஆகஸ்ட் 2006)

| **** | **361** | & | **311** | **இலங்கை ஒரு விக்கெட் வித்தியாசத்தில் வெற்றி**

<span>பாக்கியசோதி சரவணமுத்து அரங்கம், கொழும்பு

நடுவர்கள்: அலீம் தர், பில்லி பௌடன்.
</span> |
| --- | --- | --- | --- | --- |
| ஏ பி டி வில்லியர்ஸ் 95

முத்தையா முரளிதரன் 5/128 | ஹெர்ச்சல் கிப்ஸ் 92

முத்தையா முரளிதரன் 7/97 |  |  |  |
| **** | **321** | & | **352/9** |  |
| சமிந்த வாஸ் 64

டேல் ஸ்டெய்ன் 5/82 | மகேல ஜயவர்தன 123

நிக்கி போயே 4/111 | } |  |  |
# நியூ யார்க் அரசுப் பல்கலைக்கழகம்


## அமைப்பு
இந்த பல்கலைக்கழகத்திற்கான செயல்பாடுகளை நிர்வாகக் குழுவினர் மேற்கொள்கின்றனர். இந்தக் குழுவில் 18 உறுப்பினர்கள் உண்டு. இவர்களில் 15 பேரை, நியூ யார்க் சட்டமன்றத்தின் ஒப்புதலோடு, நியூ யார்க் மாகாண ஆளுனர் நியமிப்பார். மாணவர்களின் கூட்டமைப்பைச் சேர்ந்தவர் பதினாறாவது உறுப்பினராகத் தேர்ந்தெடுக்கப்படுவார். பல்கலைக்கழகத்தில் உள்ள ஆசிரியர்களின் தலைவரும், மற்றைய கல்லூரிகளின் ஆசிரியர்களுக்கான கூட்டமைப்பின் தலைவரும் தேர்ந்தெடுக்கப்படுவர். இவர்கள் இருவரும் போட்டியின்றி, வாக்கெடுப்பின்றி தேர்ந்தெடுக்கப்படுவர். இந்த பல்கலைக்கழகத்திற்கான நிதி உதவியை நியூ யார்க் மாகாண அரசு வழங்கும்.  

## வளாகங்கள்
இந்த பல்கலைக்கழகத்தின் நிர்வாகத்திற்கு உட்பட்ட அனைத்து கல்லூரிகளும் நியூ யார்க் மாகாணத்தில் உள்ளன. ஜேம்ஸ்டவுன் கம்யூனிட்டி கல்லூரி மட்டும் பெனிசில்வேனியாவில் உள்ளது.  

## விளையாட்டு
ஒவ்வொரு கல்லூரிக்கும் தனித்தனி விளையாட்டுக் குழுக்களும் போட்டிகளும் உண்டு.  

## மேலும் பார்க்க
- நியூ யார்க் நகரப் பல்கலைக்கழகம்
# உடுப்பி சமையல்

**உடுப்பி** எனும் தென்னிந்தியாவின் கருநாடக மாநிலத்தின் உள்ள ஓர் ஊரின் உணவுவகைளை நினைவு கூரும் வகையில் பெயரிடப்பட்டதே *உடுப்பி சமையற்கலை* ஆகும்.  

## உணவு வகைகள்

- சாறு (அ) இரசம்
- குல்லியப்பா (குழிப்பனையாரம்)
- கொடேலு (அ) சாம்பார்
- மெனஸ்காய் (சாம்பார் வகை)
- ஹூலி (சாம்பார் வகை - தேங்காய்த் துருவலுடன்)
- தம்புலி (அ) நீர்த்த காய்கறித்துவையல் (பொதுவாக இலையுடன் கூடிய காய்கறிகள்)
- காரச் சோறு
- அடே (அ) உஹ்-டே (உருண்டை)
- டல்லூ (அ) அஜெந்தா (அ) அஜடினா (காய்ந்த கறி)
- அலெ பஜ்ஜி
- பக்‌ஷ்யா (இனிப்பு வகை / ஈற்றுணா)
- கொசம்பரி (பதனிட்ட அவரை)
- பஜ்ஜி
- கயத்னொ (அ) காயாதினா (வற்றல்)
- பரமன்னா (கீர்)
- பாயசா
- ரசாயனா (சாறு (அ) பாகு (அ) பதநீர்)

## மேற்சான்றுகள்
# கும்பகோணம் காளஹஸ்தீஸ்வரர் கோயில்



**காளஹஸ்தீஸ்வரர் கோயில்** என்பது தமிழ்நாட்டில் கும்பகோணத்தில் (தஞ்சாவூர் மாவட்டம்) அமைந்துள்ள ஒரு சிவன் கோயிலாகும்.  

## கோயில் வரலாறு
இக்கோயில் காவிரியாற்றின் தென்புறம் உள்ளது. இத்தலத்தின் விருட்சம் வில்வ மரம் ஆகும். தஞ்சையை ஆண்ட சரபோஜி மன்னரால் இக்கோயில் புதுப்பிக்கப்பெற்றது. இத்தலத்தில் உள்ள ஞானபிரகலாம்பிகையை வழிபட்டால் வாயுலிங்கத் தலமான காளஹஸ்தி பெருமானை வழிபட்ட பலன் கிடைக்கும். இக்கோயிலில் கார்த்தியாயினி சமேத கல்யாணசுந்தரமூர்த்தி சன்னதி தனிச்சிறப்புடன் விளங்குகிறது.  

## இறைவன், இறைவி
இத்தலத்தில் உள்ள இறைவன் காளஹஸ்தீஸ்வரர், இறைவி ஞானாம்பிகை.  

## கோயில் அமைப்பு
மூலவர் கருவறையின் வலப்புறம் ஞானாம்பிகை சன்னதி உள்ளது. மூலவர் கருவறையின் கோஷ்டத்தில் தட்சிணாமூர்த்தி, அடிமுடிகாணா அண்ணல், துர்க்கை ஆகியோர் காணப்படுகின்றன. திருசுற்றில் சித்தி விநாயகர், மீனாட்சி சுந்தரேஸ்வரர், காசி விசுவநாதர், சரஸ்வதி, லட்சுமி, கங்கை ஆகியோருக்கான தனி சன்னதிகள் காணப்படுகின்றன. திருச்சுற்றின் இறுதியில் நவக்கிரகங்கள் உள்ளன. அருகே தனியாக ஆஞ்சநேயர் காணப்படுகிறார். கருவறையின் இடது புறம் நடராஜர் சன்னதி உள்ளது.  

இக்கோயிலின் அருகில் உள்ள காமாட்சி ஜோசியர் தெருவில் இக்கோயிலுக்கான மற்றொரு வாயில் உள்ளது. அந்த வாயிலில் சித்தி விநாயகர் கோயிலைக் கடந்து கோயிலின் உள்பகுதிக்கு வலப்புறம் வழியாக வருவதற்கு பாதை உள்ளது.  

## குடமுழுக்கு
12.12.2003இல் குடமுழுக்கு நிகழ்ந்ததான குறிப்பு காணப்படுகிறது. மகாமகத்தை முன்னிட்டு கும்பகோணத்தில் பெரும்பாலான கோயில்களில் குடமுழுக்கு நடைபெறும் நிலையில் இக்கோயிலில் அக்டோபர் 26, 2015இல் குடமுழுக்கு நடைபெற்றது.  

## 10 நாள் உற்சவம்
1933-ல் மகாமகத் திருவிழாவின் போது 10 நாள் உற்சவம் நடைபெற்றது.1945,1956,1968,1980,1992,2004 ஆகிய மகாமகத்தின்போது ஒரு நாள் உற்சவம் நடைபெற்றது. 83ஆண்டுகளுக்குப் பிறகு இந்த மகாமகத்தின்போது 10 நாள் உற்சவம் நடைபெறுகிறது.
# கும்பகோணம் கௌதமேஸ்வரர் கோயில்


கும்பகோணம் மகாமகக்குளத்தின் தென்மேற்கு மூலையில் இத்தலம் உள்ளது.  

## தல வரலாறு
முன்பொரு காலத்தில் கௌதமர் என்று ஒரு முனிவர் இருந்தார். அவர் சிவபெருமானிடம் பெரும் பக்தி பூண்டவர். பல தலங்களைத் தரிசித்து கொண்டு தில்லையில் திருநடனங்கண்டு களித்துப் பின் சீர்காழியை அடைந்தார். அங்கு பஞ்சம் வந்தது. முனிவர் மனமிரங்கி பஞ்சம் நீங்கும் வரையில் அங்கேயே தங்கி எல்லோருக்கும் அன்னதானம் செய்து மகிழ்ந்திருந்தார். 12 ஆண்டுகள் கழிந்தன. இவ்வாறு உணவு அளித்து வரும்போது உண்ட வீட்டுக்கு இரண்டகம் செய்ய எண்ணிய சிலர் தம் மாயையால் ஒரு பசுவை உண்டாக்கி அதனை கௌதம முனிவரிடம் அனுப்பினர். பஞ்சத்தால் இளைத்திருந்த பசுவினை கௌதம முனிவர் தடவிக்கொடுக்க அப்பசு கீழே விழுந்து இறந்தது. அம்முனிவருக்குப் பசுக்கொலையாகிய தீவினை வந்ததென்று உடனிருந்தோர் கூறினர். முனிவருக்கு அது சூழ்ச்சி என புரிந்தது. சீர்காழியைவிட்டு மயிலாடுதுறையை வந்தடைந்தார். அங்கு துருவாச முனிவரைக் கண்டார். தமக்குச் சீர்காழியில் நேர்ந்ததைக் கூறினார். துருவாச முனிவரும் பசு வதையினும் பாதகர் உறவு பொல்லாதது. அப்பாதக நிவர்த்திக்கு உடனே முயலவேண்டும் என்று கூறி "நீர் குடந்தை அடைந்து காவிரியாடி மகாமகக்குளத்தின்தென்மேற்கு மூலையில் எழுந்தருளி இருக்கும் உபவீதேசர் பெருமானை தரிசித்துப் பூசித்து வந்தால் பாதகம் நீங்கும்" என்றார். அவ்வாறே கௌதம முனிவரும் குடந்தையை அடைந்து காவிரியில் நீராடி இறைவனை வணங்கினார். இக்கோயிலின் பின்புறம் ஒரு தீர்த்தம் அமைத்து அதில் தினமும் நீராடி வழிபட்டு வரும் நாளில் இறைவன் காட்சியளித்தார். இத்திருக்கோயிலில் பூணூல் அணிவது மிகவும் விசேடமானது. அமிர்தக்கலசம் சிவபெருமானால் சிதைக்கப்பட்டபோது கும்பத்திலிருந்து விழுந்த பூணூல் விழுந்த இடம் இத்தலமாகும்.  

பூணூலில் இருந்து தோன்றியவர். இக்கோயிலின் தீர்த்தம் கௌதம தீர்த்தம் ஆகும்.  

## இறைவன், இறைவி
இறைவன் கௌதமேசர், கௌதம முனிவருக்கு அருள் புரிந்ததால் கௌதமேசுவரர் எனப் பெயர் பெற்றார். இவருக்கு உபவீதேசர் என்ற பெயரும் உண்டு.  
இறைவி சௌந்தரநாயகி.  

## கௌதம முனிவர்
திருக்கோயிலின் திருச்சுற்றில் தென்மேற்கில் கௌதம முனிவரது திருமேனி சிலையாக அமைந்துள்ளதை இன்றும் காணலாம். முனிவர் திருவடியில் அவர் தம் இல்லத்தரசியார் நன்னீராட்டி வழிபடுவதை இப்படிமம் வடித்த சிற்பி அழகுடன் காட்டியுள்ளமை கண்டு மகிழத்தக்கதாய் உள்ளது.  

## குடமுழுக்கு
2015 செப்டம்பர் 9 அன்று காலையில் குடமுழுக்கு நடைபெற்றது.  

## 9.9.2015 கும்பாபிஷேகம் படத்தொகுப்பு
# கும்பகோணம் அபிமுகேஸ்வரர் கோயில்


**கும்பகோணம் அபிமுகேஸ்வரர் கோயில்** கும்பகோணம் மகாமகக்குளத்தின் கிழக்குப் பகுதியில் அமைந்துள்ள கோயில். இக்கோயில் 12ராசிகளில் துலாம் ராசிக்கு சிறப்பான கோயிலாகும்.  

## தல வரலாறு
அமுத கும்பத்தில் அணிந்திருந்த தேங்காயில் (நாளிகேரம்) தோன்றியவர். இதனால் இக்கோயிலுக்கு நாளிகேரேசம் என்றும், பெருமானுக்கு நாளிகேரசுவரர் என்றும் பெயர்கள் வழங்கப்படுகின்றன. மகாமக தீர்த்தத்தில் நீராடுவதற்கு கங்கை முதுலிய நதிமடந்தையர் ஒன்பது பேருக்கும் பெருமான் அரிமுகமாக (மேற்கு முகமாக) இருந்து காட்சி கொடுத்ததால் அபிமுகேசுவரர் என்று பெயர் ஏற்பட்டது. ஒரு சமயம் சுபதன் என்ற அந்தணன் தனது மகள் சுமதி என்னும் பெண்ணுக்கு குட்ட நோய் பற்ற அதனைத் தீர்க்கும் பொருட்டுப் பல தலங்களுக்கும் யாத்திரை சென்றான். அவ்வந்தணனை சந்தித்த நாரத முனிவர் குடந்தை சென்று மகாமகத் தீர்த்தத்தில் நீராடி அதன் கிழக்குக்கரையில் அமர்ந்திருக்கும் அபிமுகேஸ்வரரை வணங்கினால் நோய் தீரும் என்று கூறினார். அவ்வாறே அவ்வந்தணரும் மகாமகம் அன்று மகாமகத் தீர்த்தத்தில் நீராடி அபிமுகேஸ்வரரை வணங்கிப் போற்ற அக்கொடிய நோய் நீங்கியது. இக்கோயில் மகாமகக் குளத்தின் கீழ்க்கரையில் உள்ளது.  

## இறைவன், இறைவி
இத்தலத்தில் உள்ள இறைவன் அபிமுகேசர், இறைவி அமுதவல்லி.  

## குடமுழுக்கு
1954 மற்றும் 1991ஆம் ஆண்டுகளுக்குப் பிறகு இக்கோயிலில் 4.2.2004இல் குடமுழுக்கு நடைபெற்றுள்ளது.
# கும்பகோணம் கம்பட்ட விஸ்வநாதர் கோயில்



**கம்பட்ட விஸ்வநாதர் கோயில்** என்பது தமிழ்நாட்டின் கும்பகோணத்தில் (தஞ்சாவூர் மாவட்டம்) அமைந்துள்ள ஒரு சிவன் கோயில் ஆகும்.  

## தல வரலாறு
இக்கோயில் ஆதிகும்பேஸ்வரர் கோயிலுக்குத் தென் மேற்கு திசையில் அமைந்துள்ளது. தஞ்சையையும், பழையாறையையும் தலைநகரங்களாகக் கொண்டு சோழ மன்னர்கள் ஆண்டு வந்த காலத்தில் இங்குப் பொற்காசு அடிக்கும் நிலையங்கள் (கம்பட்டம் = பொன், வெள்ளி நாணயங்கள் அடிக்குமிடம்) இருந்ததாகக் கூறப்படுவதால் கம்பட்ட விசுவநாதசுவாமி எனப் பெயர் பெற்றுள்ளது.  

'கொற்றச்சோழர் குடந்தை வைத்த நாடுதரு நிதியினும் செறிய' என அகநானூறு கூறுகிறது. குடந்தையில் சோழரின் கருவூலம் இருந்ததாம். அதனை நினைவூட்டும் சான்று கம்பட்ட விஸ்வநாதர் கோயில்.  

பிரளய காலத்தில் அமுத கும்பத்திலிருந்த மாலை இத்தலத்தில் விழுந்ததால் இத்தலம் மாலதிவனம் என்று அழைக்கப்பட்டது. அப்போது உதயகிரியில் நிசாசரா என்ற மாதவர் இருந்தார். அவரது புதல்வரான தூமகேது தமது மாணவர்கள் சூழ்ந்துவர இத்தலத்தை அடைந்தார். மகாமகத் தீர்த்தத்தில் நீராடி ஆதிகும்பேஸ்வரரை வணங்கி, இங்குள்ள வருண தீர்த்தத்தை திருப்பணி செய்து நாள்தோறும் பூஜை செய்து வர இறைவனும் காட்சி கொடுத்தார். அந்த ஆனந்தமயமான காட்சியைக் கண்ட தூமகேது இறைவன் விசுவேசர் என்றும், இறைவி ஆனந்தநிதி என்ற பெயருடனும் விளங்குமாறு வேண்டிக் கொண்டார். அவ்வாறே இறைவனும், இறைவியும் அழைக்கப்படுகின்றனர். இத்தலத்தின் தீர்த்தம் தூமகேது தீர்த்தம் ஆகும்.  

## இறைவன், இறைவி
இத்தலத்தில் உறையும் இறைவன் விசுவேசர், இறைவி ஆனந்தநிதி.  

## குடமுழுக்கு
2016 மகாமகத்தை முன்னிட்டு அக்டோபர் 26, 2015இல் இக்கோயிலில் குடமுழுக்கு நடைபெற்றது.
# கும்பகோணம் ஏகாம்பரேஸ்வரர் கோயில்



**கும்பகோணம் ஏகாம்பரேஸ்வரர் கோயில்** என்பது தமிழ்நாடு மாநிலத்தின் கும்பகோணம் பகுதியிலுள்ள முக்கியமான, பழைமையான ஒரு சிவன் கோயில் ஆகும்.  

## கோயில் வரலாறு
கும்பகோணத்தில் உள்ள சிவன் கோயில்களில் இதுவும் ஒரு முக்கியமான கோயிலாகும். இக்கோயில் நகரின் மையப்பகுதியில் உள்ளது. கோயிலில் உள்ள ராஜகோபுரம் நான்கு நிலைகளைக் கொண்டு அழகுற அமைக்கப்பட்டுள்ளது.  

## இறைவன், இறைவி
இக்கோயிலில் உள்ள இறைவன் ஏகாம்பரேஸ்வரர், இறைவி காமாட்சியம்மன்.அலங்கார நாயகன் ஏகாம்பரேஸ்வரர் நான்கு கரங்களுடன் நின்ற வடிவில் அற்புதமாகக் காட்சியளிக்கிறார். அம்மன் சன்னதியின் இரு புறமும் அழகுற தீட்டப்பட்டுள்ள காயத்ரிதேவியின் திருவுருவமும், காமாட்சியம்மனின் ஓவியமும் அழகின் அற்புதமாகக் காண்போரை ரசிக்கத் தூண்டுகிறது. மகாமண்டபத்தின் தெற்கு முகமாக நின்ற கோலத்தில் அபயம், வரதம், அங்குசம், கதை, நாகாஸ்திரம், பாசம், எச்சரிக்கை ஆகிய கரங்களுடன் எழுந்தருளி தெய்வீகக்கலை அழகுடனும் சிம்ம வாகனத்தில் துவாரபாலகியர் வாசலை அலங்கரிக்க கொலு வீற்றிருக்கிறார் காமாட்சியம்மன்.  

## அக்டோபர் 22, 2015 குடமுழுக்கு படத்தொகுப்பு
# மழைப் படைமுகில்



**மழைப் படைமுகில்** என்பது மழை உருவாகக் காரணமான முகில் ஆகும். இது சுமார் 3000 மீட்டர் உயரம் வரை பரந்து காணப்படும்.  

## வெளியிணைப்புகள்

- National Science Digital Library - Nimbostratus
- Nimbostratus and Other Low Clouds
# டென்னிசி அரசுப் பல்கலைக்கழகம்



**டென்னிசி அரசுப் பல்கலைக்கழகம்** அமெரிக்காவின் டென்னிசியில் உள்ள நாஷ்வில்லே நகரில் உள்ளது.  

## கல்லூரிகள்
### பொறியியல் கல்லூரி
இந்த கல்லூரியை பொறியியல் மற்றும் தொழில்நுட்பத்திற்கான அங்கீகார வாரியம் அங்கீகரித்துள்ளது. கட்டிடக்கலைப் பொறியியல், கணிப்பொறியியல், மின்பொறியியல், இயந்திரப் பொறியியல், வானூர்திப் பொறியியல், கணிதம் உள்ளிட்ட பிரிவுகளை இளநிலை மாணவர்கள் படிக்கின்றனர். கணிப்பொறியியல், பொறியியல், கட்டிடப் பொறியியல், சூற்றுச்சூழலியல், மின்பொறியியல், இயந்திரப் பொறியியல் ஆகிய பாடப்பிரிவுகளில் முது நிலை மாணவர்கள் படிக்கின்றனர்.  

### வணிகக் கல்லூரி
மேம்பட்ட வணிகக் கல்லூரிகளின் கூட்டமைப்பின் அங்கீகாரத்தைப் பெற்றது. இள நிலை, முது நிலை வகுப்புகளில் வணிகப் பாடப்பிரிவுகளைப் படிக்கின்றனர்.  

### கலைக் கல்லூரி
- கலை - இள நிலை
- இசை - இள நிலை, முது நிலை
- சமூக சேவை - இள நிலை

### கல்விக் கல்லூரி
- கல்வி - இள நிலை, முது நிலை
- உளவியல் - இள நிலை

### உடல்நலக் கல்விக் கல்லூரி
- பல்மருத்துவம் - இள நிலை
- உடல் நல நிர்வாகமும் திட்டமிடலும்
- உடல் நலத் தகவல் மேலாண்மை - இள நிலை
- மருத்துவத் தொழில் நுட்பம் - இள நிலை

### வேளாண் கல்லூரி
- குடும்பம் மற்றும் வாடிக்கையாளர் கல்வி - முது நிலை

### அரசுக் கல்விக் கல்லூரி
- பொது நிர்வாகம் - முது நிலை

## வளாகம்
முதன்மை வளாகம் 450 ஏக்கரில் அமைந்துள்ளது. இந்த வளாகத்துக்குள் 65 கட்டிடங்கள் உள்ளன. அவான் வில்லியம்ஸ் வளாகம் டவுன்டவுனில் அமைந்துள்ளது. வளாகத்துக்குள் மாணவர்களுக்கான தங்கும் விடுதிகளும் உள்ளன.  

## விளையாட்டு
இந்த பல்கலைக்கழகத்தில் படிக்கும் மாணவர்கள் குழுக்களாக இணைந்து விளையாட்டுகளில் பங்கேற்கின்றனர். கல்லூரிகளுக்கு இடையிலான தேசிய அளவிலான போட்டிகளிலும் பங்கேற்கின்றனர்.
# மரிய இருதயம்

**மரிய இருதயம்** இந்திய கேரம் விளையாட்டு வீரர் ஆவார். 1956-ம் ஆண்டு சென்னையில் பிறந்த இவர் 2 முறை உலக கேரம் விளையாட்டு போட்டியிலும், 9 முறை தேசிய கேரம் விளையாட்டுப் போட்டியிலும் வெற்றியாளராக வாகை சூடியவர். கேரம் விளையாட்டில் இவரது பங்களிப்பைப் பாராட்டி இந்திய அரசு 1997-ம் ஆண்டு இவருக்கு இந்தியாவின் மிக உயரிய விளையாட்டு வீரர்களுக்கான விருதான அருச்சுனா விருது வழங்கியுள்ளது. 2014-ம் ஆண்டு வரையான இந்திய வரலாற்றில், கேரம் விளையாட்டுக்காக அர்ஜுனா விருதைப் பெற்ற ஒரே விளையாட்டு வீரர்..  
## வாழ்க்கை
இவரது பெற்றோர் ஒய்.அந்தோணி சைமன், ஆரோக்கியமேரி. படித்தது பத்தாம் வகுப்புவரை. இந்தியன் ஏர்லைன்ஸ்சில் துணை மேலாளராக பதவி. இரண்டு மகன்கள்.  
## விளையாட்டு
இவர் கேரம் விளையாடத் தொடங்கிய இரண்டாவது ஆண்டில், பள்ளி மாணவர்களில் சிறந்த விளையாட்டு வீரருக்கான பத்திரிக்கையாளர் சங்க விருதுகிடைத்தது. 1991ஆம் ஆண்டு தில்லியில் நடைபெற்ற உலக வாகையர் போட்டியில் முதல் முறையாக வாகையர் பட்டம் வென்றார். 1992இல் உலக வாகையர் பட்டம் வென்றதற்காகக் குருநாதன் டிராபி வழங்கி கௌரவித்தது பத்திரிக்கையாளர் சங்கம். 1995ஆம் ஆண்டு கொழும்பில் நடைபெற்ற போட்டியில் இரண்டாவது முறையாக அப் பட்டத்தை வென்னார். 'சார்க் வாகையர்' பட்டப் போட்டியில் கோப்பையை வென்றார். 9 முறை தேசிய வாகையர் பட்டத்தை வென்றார். பிரஞச் ஓப்பன் பட்டம், கேரம் சம்மேளனம் துவக்கப்பட்டு 10ஆம் நிறைவையொட்டி கனடாவில் நடத்தப்பட்ட போட்டியில் வாகையர் பட்டம் வென்றார்.  

## விருதுகள்
- தமிழ்நாட்டின் தலைசிறந்த விளையாட்டு வீரர் விருது
- அர்ஜுனா விருது (1997)
- ஜெர்மன் கேரம் கூட்டமைப்பின் சிறந்த சர்வதேச விளையாட்டு வீரருக்கான விருது (1998)
# அலபாமா அரசுப் பல்கலைக்கழகம்



**அலபாமா அரசுப் பல்கலைக்கழகம்** (*Alabama State University*) என்பது அமெரிக்காவிலுள்ள அலபாமா மாநிலத்தின் மான்ட்கமரி நகரில் உள்ள ஒரு பொது வரலாற்று கறுப்பின பல்கலைக்கழகம் ஆகும். 1867 இல் நிறுவப்பட்டது. புனரமைப்பு காலத்தில், இது 19 ஆம் நூற்றாண்டில் மாநில அரசாங்கங்களால் வேகமாக வளர்ந்து வரும் பொதுப் பள்ளிகளுக்கு ஆசிரியர்களைப் பயிற்றுவிப்பதற்காக நிறுவப்பட்ட சுமார் 180 "சாதாரண பள்ளிகளில்" ஒன்றாக இருந்தது. பிரிக்கப்பட்ட பள்ளிகளில் கற்பிக்க ஆப்பிரிக்க அமெரிக்கர்களைப் பயிற்றுவிப்பதற்காக நிறுவப்பட்ட 23 நிறுவனங்களில் இதுவும் ஒன்று. 180 பள்ளிகளில் சில மூடப்பட்டன. ஆனால் மிகவும் சீராக தங்கள் பங்கை விரிவுபடுத்தி 20 ஆம் நூற்றாண்டின் தொடக்கத்தில் மாநிலக் கல்லூரிகளாகவும், 20 ஆம் நூற்றாண்டின் பிற்பகுதியில் மாநிலப் பல்கலைக்கழகங்களாகவும் மாறியது.  

## கல்வி
இங்கு ஐந்தாயிரத்திற்கும் அதிகமான மாணவர்கள் கல்வி கற்கின்றனர்.  

- வணிக நிர்வாகக் கல்லூரி
- கல்விக் கல்லூரி
- உடல் நலக் கல்விக் கல்லூரி
- கலைக் கல்லூரி
- அறிவியல், தொழில் நுட்பம், கணிதக் கல்லூரி
- கவின்கலைக் கல்லூரி
- வானியல் கல்லூரி
- தொடர்கல்விக் கல்லூரி

## வளாகம்

இது 172 ஏக்கர் பரப்பளவில் அமைந்துள்ளது. இங்கு 267,000 நூல்களைக் கொண்ட நூலகம் உள்ளது. மாணவர்களுக்கான வகுப்பறைகளும், அலுவலங்களும், மருத்துவக் கூடமும் அமைந்துள்ளன. பல்கலைக்கழகத்திற்கு சொந்தமான வானொலி வசதியும் உள்ளது.  

## மாணவர்கள்
இந்த பல்கலைகழகத்தில் 40க்கும் மேற்பட்ட மாநிலங்கள் மற்றும் 20 நாடுகளைச் சேர்ந்த 6,000 மாணவர்கள் உள்ளனர். ஏறக்குறைய 40% மாணவர் அமைப்பினர் அலபாமாவுக்கு வெளியில் இருந்து வருகிறார்கள்.  
மாணவர்கள் தங்களுக்கு பிடித்த கருத்துக்கேற்ப குழுக்களை அமைத்துக் கொள்கின்றனர். சமுதாயம், சமயம், இசை என பல்வேறு துறைகளைச் சேர்ந்த குழுக்கள் உண்டு. மாணவர்களே இணைந்து நாளேடுகளையும் வெளியிடுகின்றனர். தி ஹார்னெட் டிரிபியூன், தி ஹார்னெட் ஆகியன குறிப்பிடத்தக்கன.  

## விளையாட்டு
இங்கு ஆண்களுக்கான கால்பந்து, பேஸ்பால், கோல்ஃப், டென்னிஸ் உள்ளிட்ட விளையாட்டுப் போட்டிகளை நடத்துகின்றனர். பெண்களுக்காக கைப்பந்து, கால்பந்து, பூப்பந்து, டென்னிஸ், கூடைப்பந்து, கோல்ப் உள்ளிட்ட விளையாட்டுகளில் பயிற்சியளிக்கின்றனர். இந்த மாணவர்கள் பல்கலைக்கழகங்களுக்கு இடையிலான போட்டிகளில் பங்கேற்றுள்ளனர்.
# ஆசிய பனை உழவாரன்


**ஆசியப் பனை உழவாரன்** (Asian palm swift), (அறிவியல் பெயர்:Cypsiurus balasiensis) என்பது ஆசியா கண்டத்தில் உள்ள இந்தியா, பிலிபைன்ஸின் போன்ற நாடுளில் வாழும் சிறிய வகை *உழவாரக்குருவி* வகையைச் சேர்ந்தது ஆகும்.  

இப்பறவையானது பொதுவாக இந்தியா மற்றும் பிலிபைன்ஸின் வெப்ப மண்டல காடுகளில் பனை மரங்களில் கூடு கட்டி வாழும் தகவமைப்பைப் பெற்றுள்ளது. இவை அநேக நேரங்களில் பனிமரத்தைச் சுற்றியே பறந்து திரியும். அதோடு பனை ஓலைகளில் தனது எச்சில் மூலம் கூடுகட்டி இரண்டு மூன்று முட்டைகளை இடுகிறது. இப்பறவையின் வாழ்வாதாரப்பகுதியாக பனையை மட்டுமே நம்பிவாழுகிறது. இவை இப்பூச்சிகளைப் பறந்து கொண்டே உணவாகப் பிடித்து உட்கொள்ளும் தகவமைப்பைப் பெற்றுள்ளது. இதன் இறகு 13 செமீ நீளம் கொண்டவையாகும். இதன் இறகுகளை விரித்துப் பறக்கும்போது பூமராங்கைப்போல் இவை காணப்படும். இதன் உடல் மெலிந்து காணப்பட்டாலும், வால் பகுதியை விரித்து பறக்கும்போது பெரிய பறவைபோல் காணப்படும். பறந்து கொண்டே பலமாகச் சத்தம் கொடுக்கும் குணம் கொண்டது. கால்கள் மூலம் பெரிய பறவைக்கும் சிறிய பறவைக்கும் உள்ள வித்தியாசத்தைக் கண்டுபிடிக்கலாம். இதன் கால்கள் குட்டையாக இருக்கும். இவை தரைப்பகுதியைப் பயன்படுத்துவதில்லை என்பதால் பனையின் ஓலைகளில் தொங்கிக்கொண்டிருப்பதைப் பார்கக முடியும்.  

## படத்தொகுப்பு
# அம்பலவாணர் கனகசபை


சேர் **அம்பலவாணர் கனகசபை** (Sir *Ambalavanar Kanagasabai* 1856 &ndash; 1927) இலங்கைத் தமிழ் வழக்கறிஞரும், அரசியல்வாதியும், இலங்கை சட்டவாக்கப் பேரவை உறுப்பினரும் ஆவார்.  

## வாழ்க்கைக் குறிப்பு
கனகசபை இலங்கையில் யாழ்ப்பாணம், தெல்லிப்பழை என்ற ஊரில் சுப்பிரமணியம் அம்பலவாணர் என்பவருக்கு 1856 இல் பிறந்தார்.  

ஆரம்பக் கல்வியை யாழ்ப்பாணத்தில் கற்ற கனகசபை உயர் கல்வியை சென்னை கிறித்துவக் கல்லூரியில் கற்று 1878 இல் இளங்கலைப் பட்டம் பெற்றார். 1912 இல் இவர் மீண்டும் உறுப்பினராகத் தேர்ந்தெடுக்கப்பட்டார். சட்டவாக்கப் பேரவை உறுப்பினராக இவர் 11 ஆண்டுகள் சேவையாற்றினார்.  

## சமூகப் பணி
கனகசபை யாழ்ப்பாணம் சைவ பரிபாலன சபையின் தலைவராக இருந்து பணியாற்றி, யாழ்ப்பாணம் இந்துக் கல்லூரியை உருவாக்குவதற்கு உறுதுணையாக இருந்தார். இந்துக்கல்லூரியின் பணிப்பாளர் சபையிலும் இவர் தலைவராக இருந்தார். 1917 ஆம் ஆண்டில் இவருக்கு பிரித்தானிய அரசு சேர் பட்டம் வழங்கி சிறப்புப்படுத்தியது. சேர் பட்டம் பெற்ற மூன்றாவது இலங்கைத் தமிழர் இவராவார். 1921 இல் ஆரம்பிக்கப்பட்ட தமிழர் மகாஜன சபையின் தலைவராகவும் இவர் இருந்தார்.
# காளி பூஜை


**காளி பூஜை** (வங்காளி: কালীপুজা) என்பது இந்து தெய்வமான காளி தேவிக்கு அர்ப்பணம் செய்யப்பட்ட ஒரு விழாவாகும். இதை *சியாம பூஜை* என்றும் *மகாநிச பூஜை* என்றும் அழைப்பர். இது வங்க நாள்காட்டியின் கார்த்திகை(ஐப்பசி) மாதத்தின் அமாவாசை நாளில் வரும். இது இந்தியாவின் கிழக்கு மாநிலங்களாகிய மேற்கு வங்கம், ஒடிசா, திரிபுரா போன்ற மாநிலங்களில் கொண்டாடப்படுகிறது. நாடெங்கும் கொண்டாடப்படும் தீபாவளியன்று (அமாவாசை தினத்தில்) இப்பண்டிகை வரும். மற்ற மாநிலங்களில் லட்சுமி பூஜை நடத்தப்படும் வேளையில் மேற்கு வங்கம் போன்ற மாநிலத்தில் உள்ள மக்கள் காளி தேவியை வழிபடுகின்றனர். அதனால் இவ்விழா பிரபலமடைந்தது. தற்போது வங்கத்திலும், அசாம் போன்ற கிழக்கு மாநிலங்களிலும் துர்கா பூஜைக்கு அடுத்து இரண்டாவது பெரிய விழாவாக காளி பூஜை திகழ்கிறது.  

## வழிபாடு

பக்தர்கள் துர்கா பூஜை போல் காளி பூஜையிலும் அன்னையை மண் சிலையாக வீடுகளிலும், பந்தல்களிலும் (தற்காலிக கோவில்கள்) ஆராதனை செய்கின்றனர். காளி தாந்திரிக மந்திரங்களால் ஆராதனை செய்யப்படுகிறாள். அன்னைக்கு செம்பருத்தி ப்பூக்கள், கபாலத்தில் மிருக ரத்தம், இனிப்புகள், பருப்புகள் ஆகியன படைக்கப்படுகின்றன. காளி பக்தன் இந்நாளில் இரவு முழுவதும் மாதாவை தியானம் செய்ய வேண்டும். வீடுகளில் அந்தணர்களை கொண்டு காளியை சாந்த ரூபமாக "ஆத்யா சக்தி காளி" யாக வழிபாடு செய்யலாம். அன்று சில இடங்களில் மிருக பலி கொடுக்கப்படும். கொல்கத்தாவிலும், அசாம் மாநிலம், குவாஹாட்டியிலும் அன்னை மயானத்தில் உறைவதாக ஐதீகம். அதனால் அங்கும் காளி பூஜை செய்வர் .  

பந்தல்களில் காளி சிலையுடன் அவளின் நாயகன் சிவன் சிலையும், பக்தன் ஸ்ரீ ராமகிரு ஷ்ணரின் சிலையும் வைக்கபடுகின்றன. சில இடங்களில் புராண கதைகளில் வரும் தச மகா வித்யா என்னும் காளியின் 10 உருவங்களையும் வைப்பர். மக்கள் இரவு முழுவதும் பந்தல்களுக்கு சென்று அன்னையை ஆராதிப்பர். இந்த இரவில் வான வேடிக்கைகள் நடைபெறும். சில இடங்களில் மாயஜால நிகழ்ச்சிகளும் நடக்கின்றன  

கொல்கத்தாவில் உள்ள காளிகாட் காளி கோவிலிலும், அசாமில் உள்ள காமாக்யா கோவிலிலும் அன்று வைணவர்களின் காளி பக்தியை எடுத்துக்காட்டும் வகையில் அன்னை மகா லட்சுமியாக வழிபடப்படுகிறாள். அன்று அன்னையைக் காண நாடெங்கும் உள்ள பக்தர்கள் திரள்வர். சிலர் மிருக பலியும் கொடுப்பர். தட்சிணேசுவரம் காளி கோவிலில் அர்ச்சகராக இருந்த ராமகிருஷ்ணர். காலத்தில் இருந்து இன்று காளி வழிபாட்டில் சிறிது மாறுதல் ஏற்பட்டுள்ளது .  

## மற்ற காளி பூஜைகள்
வங்க நாள்கட்டியின்படி கார்த்திக் (ஐப்பசி) மாத அமாவாசையில் வரும் காளி பூஜை * தீபன்வித காளி பூஜை * எனப்படும். இதுபோல மற்ற மாத அமாவாசைகளிலும் காளி பூஜை செய்யலாம். மாக(தை) மாத தேய்பிறை சதுர்த்தசி மற்றும் ஜேஷ்ட (வைகாசி) மாதத்தில் வரும் பூஜைகள் முறையே *ரதந்தி காளி பூஜை * மற்றும் *பலஹாரிணி காளி பூஜை * எனப்படும். பலஹாரிணி காளி பூஜை அன்றுதான் ராமகிருஷ்ணர் அன்னை சாரதாதேவியை *சோடஷி*யாக வழிபட்டார். வங்காளிகளின் இல்லங்களில் காளி தேவியை தினமும் ஆராதனை செய்வர்.
# இஞ்சியோன் ஆசியட் முதன்மை விளையாட்டரங்கம்


**இஞ்சியோன் ஆசியட் முதன்மை விளையாட்டரங்கம்** (*Incheon Asiad Main Stadium*) தென் கொரியாவில் இங்கியோன் நகரில் அமைந்துள்ள பன்முகப் பயன்பாட்டு விளையாட்டரங்கமாகும். முதன்மையாக தடகளப் போட்டிகளுக்காக பயன்படுப்படவிருக்கும் இந்த விளையாட்டரங்கு 2014இல் நிகழவிருக்கும் ஆசிய விளையாட்டுப் போட்டிகளுக்கு முதன்மை அரங்கமாக இருக்கும். இந்த விளையாட்டரங்கு 60,000 பார்வையாளர்கள் அமரக்கூடிய வகையில் திட்டமிடப்பட்டு கட்டப்பட்டுள்ளது. ஆசிய விளையாட்டுகளுக்குப் பிறகு இதன் கொள்ளளவு 30,000 ஆகக் குறைக்கப்படும்.  

இந்த விளையாட்டரங்கிலேதான் ஆசிய விளையாட்டுக்களின் திறப்பு மற்றும் நிறைவு விழாக்கள், தடகளப் போட்டிகள் நடைபெறவுள்ளன.  

## மேற்சான்றுகள்
# புசான்



**புசான்** (*Busan*, 부산 or 釜山, அலுவல்முறையாக **புசான் பெருநகரம்**) தலைநகரம் சியோலுக்கு அடுத்தபடியாக தென் கொரியாவின் இரண்டாவது மிகப்பெரும் பெருநகரமாகும். இதன் மக்கள்தொகை ஏறத்தாழ 3.6 மில்லியன் ஆகும். பெருநகரப் பகுதியில் அண்மித்த ஊர்களையும் சேர்த்து, மக்கள்தொகை ஏறத்தாழ 4.6 மில்லியனாக உள்ளது. இது தென்கொரியாவின் மிகப்பெரிய துறைமுக மாநகரமாக விளங்குகிறது; சரக்குப் போக்குவரத்தில் உலகின் ஐந்தாவது மிகுந்த போக்குவரத்துமிக்க துறைமுகமாக விளங்குகிறது. கொரிய நாவலந்தீவின் தென்கிழக்குக் கோடியில் இந்த நகரம் அமைந்துள்ளது. நக்டோங் ஆற்றுக்கும் சுயோங் ஆற்றுக்கும் இடையேயுள்ள குறுகிய பள்ளத்தாக்குகளில் நகரத்தின் நெரிசலானப் பகுதிகள் அமைந்துள்ளன. நிர்வாகத்திற்காக இது ஓர் சிறப்பு நகரமாக வகைப்படுத்தப்பட்டுள்ளது. புசான் பெருநகரப் பகுதி 15 மாவட்டங்களாகவும் ஒரே கவுன்டியாகவும் பிரிக்கப்பட்டுள்ளது.  

புசானில் 2002 ஆசிய விளையாட்டுப் போட்டிகள் மற்றும் ஏபிஈசி 2005 கொரியா போன்ற நிகழ்வுகளை ஏற்று நடத்தியுள்ளது. 2002 உலகக்கோப்பை காற்பந்து நடைபெற்ற நகரங்களில் இதுவும் ஒன்றாகும். 2020 கோடைக்கால ஒலிம்பிக் விளையாட்டுப் போட்டிகள் நடத்த ஏலத்தில் பங்கேற்றது.  

புசானில் கொரியாவின் நீண்ட கடற்கரையான ஏயுண்டே கடற்கரையும் நீண்ட ஆறான நக்டோங் ஆறும் சுற்றுலாப் பயணிகளை ஈர்க்கின்றன. உலகின் மிகப் பெரிய பல்பொருள் அங்காடி, சின்செகே சென்டம் நகர் இங்குதான் அமைந்துள்ளது.  

## மேற்சான்றுகள்
# நன்யாங் தொழில்நுட்பப் பல்கலைக்கழகம்



**நன்யாங் தொழில் நுட்பப் பல்கலைக்கழகம்** சிங்கப்பூரில் ஒரு மிக பிரம்மாண்டமான பல்கலைக்கழகம். இது சிங்கப்பூரின் மிகப்பெரிய பல்கலைக்கழகங்களில் ஒன்று. ஆசிய அளவில் முன்னணி பல்கலைக்கழகங்களில் ஒன்றாகத் திகழ்கிறது.  

## வளாகங்கள்

இதன் முதன்மை வளாகத்திற்கு யுன்னான் வளாகம் என்று பெயர். இது 200 ஏக்கர் பரப்பளவில் அமைந்துள்ளது. இது ஜுரோங் மேற்கு மாவட்டத்திற்கு அருகில் உள்ளது.  

## பள்ளிகளும், கல்லூரிகளும்
இந்த பல்கலைக்கழகத்தில் 15 பள்ளிகள் உள்ளன. ஒவ்வொரு பள்ளியிலும் வெவ்வேறு துறைகளைக் கற்பிக்கின்றன.  
- பொறியியல் கல்லூரி
:உலகின் பெரிய பொறியியல் கல்லூரி எனப் போற்றுகின்றனர். இங்கு பத்தாயிரத்திற்கும் அதிகமான இள நிலை மாணவர்களும், 3,500 முதுநிலை மாணவர்களும் பயில்கின்றனர்.  

இங்கு கீழ்க்கண்ட பள்ளிகள் உள்ளன.  
:*வேதியியல், உயிர்வேதிப் பொறியியல் பள்ளி  
:*கட்டிடப் பொறியியல், சுற்றுச்சூழலியல் பள்ளி  
:*கணிப்பொறியியல் பள்ளி  
:*மின், மின்னணுப் பொறியியல் பள்ளி  
:*மெட்டீரியல் சைன்ஸ், பொறியியல் பள்ளி  
:*இயந்திரப் பொறியியல், வானூர்திப் பொறியியல் பள்ளி  

- நன்யாங் வணிகப் பள்ளி
:இது சிங்கப்பூரின் முன்னணி வணிகப் பள்ளியாகத் திகழ்கிறது. இங்கு மேலாண்மைக் கல்வியில் முதுநிலைப் பாடங்களைக் கற்பிக்கின்றனர்.  

- அறிவியல் கல்லூரி
இங்கு இரண்டு பள்ளிகள் உள்ளன. ஒன்றில் உயிரியல் பாடங்களையும், இன்னொன்றில் இயற்பியல், கணிதம், வேதியியல் பாடங்களையும் கற்பிக்கின்றனர்.  

- லீ கோங் சியான் மருத்துவப் பள்ளி
லண்டனில் உள்ள இம்பீரியல் கல்லூரியுடன் இணைந்து செயலாற்றுகிறது.  

- கலை, சமூக அறிவியல், மாந்தவியல் கல்லூரி

இங்கு மாந்தவியல், கலை, சமூகவியல் ஆகிய துறைகள் உள்ளன. மாந்தவியல் துறையில் சீன மொழி, பொருளாதாரம், வரலாறு, மொழியியல் ஆகிய பாடங்களைக் கற்பிக்கின்றனர்.  

## கல்வி
### இள நிலைக் கல்வி
இங்கு 23,500 பேர் கல்வி கற்கின்றனர். இவர்களில் 80% பேர் சிங்கப்பூர் குடிமக்கள் ஆவர். மீதமுள்ளோர் தெற்காசிய, தென்கிழக்காசிய நாடுகளைச் சேர்ந்தவர்கள் ஆவர்.  

மாணவர்களுக்கான கல்விச் செலவில் பெருந்தொகையை சிங்கப்பூர் அரசு செலுத்துகிறது. சிங்கப்பூரைச் சேர்ந்த மாணவர்கள் 27 % கட்டணத்தை மட்டும் கட்டினால் போதும். வேற்று நாட்டு மாணவர்களுக்கும் கட்டண சலுகை கிடைக்கும். அந்த சலுகையைப் பெற, சிங்கப்பூரில் உள்ள நிறுவனத்தில் 3 ஆண்டுகள் பணியாற்றுவதாக உறுதி அளிக்க வேண்டும்.  

### உயர்நிலைக் கல்வி
இங்கு 10,000 மாணவர்கள் முது நிலைக் கல்வியும், முனைவர் படிப்பையும் மேற்கொள்கின்றனர். இங்கு உலக நாடுகளைச் சேர்ந்த மாணவர்கள் படிக்கின்றனர்.  
சில துறைகளில் சேர்வதற்கு தகுதிகள் தேவைப்படுகின்றன. எடுத்துக்காட்டாக, ஜி.ஆர்.இ, ஜிமேட் ஆகியன. ஆங்கிலம் பேசாத நாடுகளைச் சேர்ந்த மாணவர்கள் ஆங்கிலத்திற்கான சிறப்புத் தேர்வில் (டோஃபெல்) தேர்ச்சி பெற்றிருக்க வேண்டும்.  

## பட்டங்கள்
இள நிலைப் பட்டங்கள்:  
- கணக்கியல்
- வணிகம்
- கவின் கலை
- அறிவியல்
- பொறியியல்
- கலை
- தொடர்பாடல்

முது நிலைப் பட்டங்கள்:  
- வணிகம்
- வணிக நிர்வாகம்
- அறிவியல்
- கலை
- கல்வி
- கல்வித் துறை நிர்வாகம்
- பொறியியல்
- பொது நிர்வாகம்
- பயன்பாட்டு அறிவியல்
- தொடர்பாடல் கல்வி

முனைவர் பட்டங்கள்:  
- மெய்யியல்
- கல்வி

## முன்னாள் மாணவர்கள்
- க. குணாளன் - முன்னாள் தேசிய விளையாட்டு வீரர்

## மேலும் பார்க்க
- சிங்கப்பூர் தேசியப் பல்கலைக்கழகம்
- சிங்கப்பூர் தொழில்நுட்பக் கழகம்
- சிங்கப்பூர் நிர்வாகப் பல்கலைக்கழகம்
- சிங்கப்பூர் தொழில்நுட்பப் பல்கலைக்கழகம்
- சிம் பல்கலைக்கழகம்
# இரேணாடு ஏழாயிரம்

**இரேணாடு ஏழாயிரம்** என்பது சாளுக்கிய நாட்டிற்கும், பல்லவ நாட்டிற்கும் இடையே அமைந்திருந்த சிறு இராச்சியமாகும். இது இன்றைய கடப்பை கர்னூல் மாவட்டங்களை உள்ளடக்கிய சோழர் அரசாகும். கி.பி. ஐந்தாம் நூற்றாண்டின் நடுப்பகுதியில் இரேணாடு ஏழாயிரத்தை ஆண்ட சோழர், இரேணாட்டுச் சோழர் என்றும் தெலுங்குச் சோழர் என்றும் பெயர் பெற்றிருந்தனர். பிற்காலத்தில் சோழர் என்னும் பெயர் சோடர் என்று திரிந்துவிட்டது. அவர்கள் பிற்காலத்தில் ரேணாட்டுச் சோடர் என்றும் தெலுங்குச் சோடர்கள் என்றும் கூறப்பட்டனர். இரேணாட்டு சோழர்கள் களப்பிரர் தமிழ்நாட்டை ஆண்ட போது வடக்கே தப்பிச்சென்று கடப்பை கர்னூல் மாவட்டங்களை ஆட்சிப்பகுதியாக கொண்டு இரேணாடு ஏழாயிரம் சிற்றரசை ஆண்டனர்.  

பல்லவ மன்னன் நரசிம்ம வர்மன் காலத்தில் இந் நாட்டை சோழர் வம்சத்தைச் சேர்ந்த புண்ணிய குமாரன் என்பவன் ஆட்சி செய்திருந்தான். இவன் தன்னை கரிகாற்சோழன் வழிவந்தவன் என்றும், நான்கு தலைமுறையாக இவன் முன்னோர் இந்த ரேணாட்டை ஆண்டு வந்திருந்தனர் என்றும் மலெபாடு செப்புப் பட்டயத்தில் கூறிக் கொள்கின்றான்.  

இரேணாடு ஏழாயிரம் சோழர்களின் ஆட்சியில் இருந்தபடியால் அந்த நாடு சோழ நாடு என்றும் கூறப்பட்டது. சீன தேசத்திலிருந்து இந்திய துணைக்கண்டத்துக்கு வந்து பல நாடுகளைச் சுற்றிப் பார்த்த யுவான் சுவாங் என்னும் பௌத்த பயணி தன்னுடைய பயணக்குறிப்பில் இரேணாட்டை சுலிய என்று எழுதியுள்ளார். சுலிய என்பது சோழிய அல்லது சோழ என்னும் சொல்லின் திரிபு. இந்தியாவில் பயணம் செய்த யுவான் சுவாங் ஆந்திர நாட்டில் அமராவதி நகரத்தில் சில காலம் தங்கியிருந்து, பிறகு தெற்கே பயணம் செய்து தொண்டை மண்டலத்தில் காஞ்சிபுரத்துக்கு வந்து தங்கினார். கி. பி. 639-40ஆம் ஆண்டில் இவர் அமராவதியிலும் காஞ்சியிலும் தங்கியிருந்தார். அமராவதியிலிருந்து காஞ்சிபுரத்துக்கு வந்த போது இடைவழியில் சுலிய (சோழ) நாடு இருந்தது என்று இவர் தம்முடைய பயணக்குறிப்பில் எழுதியுள்ளார்.  

தொண்டை நாட்டுக்குத் தெற்கே காவிரியாறு பாய்கிற சோழ நாடு இருக்கிறது என்பதை அறிவோம். ஆனால், சீனராகிய யுவான் சுவாங், தொண்டை நாட்டுக்கு வடக்கே சோழ நாடு இருந்தது என்று எழுதி யுள்ளார். இவர் கூறுவது தவறாக இருக்குமோ என்னும் ஐயம் இருந்தது. ஆனால், அண்மைக் காலத்தில் தெலுங்கு நாட்டில் கடப்பை மாவட்டத்தில் கிடைத்த கல்வெட்டுகளும் செப்பேடுகளும் அந்தப் பகுதி நாட்டைச் சோழ குலத்து மன்னர் அரசாண்டனர் என்னும் வரலாற்றுச் செய்தியைக் கூறுகின்றன. எனவே, தொண்டை நாட்டுக்கு வடக்கே சோழ நாடு இருந்தது என்று யுவான் சுவாங் கூறியுள்ளது தவறு அன்று என்பதும் உண்மையான செய்தி என்றும் தெரிகின்றது. அவர் சு-லி-ய என்று கூறுவது இரேணாட்டையாகும்.
# டபிள்யூ. ஜி. ரொக்வூட்


**வில்லியம் கேப்ரியல் ரொக்வூட்** (*William Gabriel Rockwood*, 13 மார்ச் 1843 - 29 மார்ச் 1909) இலங்கைத் தமிழ் அரசியல்வாதியும், மருத்துவரும், இலங்கை சட்டவாக்கப் பேரவை உறுப்பினரும் ஆவார்.  

## ஆரம்ப வாழ்க்கை
ரொக்வூட் 1843 மார்ச் 13 இல் இலங்கையின் வடக்கே அளவெட்டியில் சின்னத்தம்பி எலிசா ரொக்வூட் என்பவருக்குப் பிறந்தார். தந்தையார் வட்டுக்கோட்டை குருமடத்தில் பயின்று கிறித்தவராக மதம் மாறியவர். காங்கேசன்துறையிலும், பருத்தித்துறையிலும் சுங்க அதிகாரியாகப் பணியாற்றியவர். யாழ்ப்பாணம் வேம்படி ஆண்கள் பாடசாலையில் கல்வி பயின்ற வில்லியம் ரொக்வூட் சென்னை சென்று அங்குள்ள மாநிலக் கல்லூரியில் படித்து மெட்ரிக்குலேசன் தேர்வு பெற்றார்.  

ரொக்வூட் 1871 இல் யாழ்ப்பாணம் மூளாயைச் சேர்ந்த சின்னமுதலியார் கதிரவேலுவின் மகள் முத்தம்மாவைத் திருமணம் புரிந்தார். 1903 இல் மீண்டும் நியமிக்கப்பட்டார். இலங்கையில் வடக்கிற்கும், சிலாபத்திற்கும் தொடருந்துப் பாதைகள் அமைப்பதில் இவர் பெரும் ஆதரவு அளித்திருந்தார். 1906 சனவரியில் சுகவீனம் காரணமாக சட்டவாக்கப் பேரவையில் இருந்து இவர் இளைப்பாறினார்.  

ரொக்வூட் 1909 மார்ச் 29 இல் காலமானார்.
# இரத்தினசோதி சரவணமுத்து


சேர் **இரத்தினசோதி சரவணமுத்து** (*Sir Ratnasothy Saravanamuttu*) இலங்கைத் தமிழ் மருத்துவரும் அரசியல்வாதியும் ஆவார். இலங்கை அரசாங்க சபையின் உறுப்பினராக இருந்தவர். இவர் கொழும்பு மாநகரசபை முதல்வராகத் தெரிவு செய்யப்பட்ட முதலாவது இலங்கையர் ஆவார்.  

## வாழ்க்கைக் குறிப்பு
இரத்தினசோதி சரவணமுத்து அக்டோபர் 1886 இல் கொழும்பு மருத்துவர் வேதாரணியம் சரவணமுத்து, தங்கம்மா ஆகியோருக்குப் பிறந்தார். இவரின் தாயார் யாழ்ப்பாணம், வட்டுக்கோட்டையைச் சேர்ந்தவர். இவரது தந்தை-வழிப் பாட்டனார் வேதாரணியம் வட இலங்கையில் சுன்னாகம் என்ற சிற்றூரை அமைத்தவர் எனப் பெயர் பெற்றவர். இரத்தினசோதியுடன் உடன் பிறந்தவர்கள்: ஞானசோதி, தர்மசோதி, பாக்கியசோதி, மாணிக்கசோதி, சப்தரணசோதி ஆகியோர் ஆவர். ஆனாலும், தேர்தலில் முறைகேடுகள் செய்ததாக தேர்தல் நீதிபதி ஒருவரினால் குற்றம் சாட்டப்பட்டு உறுப்பினர் பதவியில் இருந்து நீக்கப்பட்டார். இவரது இடத்திற்கு நடைபெற்ற இடைத்தேர்தலில் இவரது மனைவி நேசம் சரவணமுத்து போட்டியிட்டு வெற்றி பெற்றார். அரசாங்க சபைக்குத் தெரிவு செய்யப்பட்ட இரண்டாவது பெண் உறுப்பினர் இவராவார்.  

மே 1937 முதல் திசம்பர் 1946 வரை இவர் கொழும்பு மாநகரசபை உறுப்பினராக இருந்தார். இக்காலப் பகுதியில் 1937 மே முதல் 1937 திசம்பர வரையும், பின்னர் சனவரி 1941 முதல் திசம்பர் 1942 வரை கொழும்பு மாநகர முதல்வராகவும் பணியாற்றினார். 1942 ஏப்ரலில் சப்பானியர்களின் கொழும்பு மீதான குண்டுவீச்சின் போது நிவாரணப் பணிகள் ஆற்றுவதில் இவர் முன்னின்று உழைத்தார்.  

## குடும்பம்
சரவணமுத்து நேசம் என்பவரைத் திருமணம் புரிந்தார். இவர்களின் பிள்ளைகள்: சீதா இராசநாயகம், சந்திரா என இரண்டு பெண்களும், வேதாரணியம் அருணாசலம் சரவணமுத்து, மரு. இரத்தினகுமார் சரவணமுத்து என இரண்டு ஆண்களும் ஆவர். இவரது மகள் சீதா இராசநாயகத்தின் பெயர்த்தி வனுஷி வோல்ட்டர்ஸ் நியூசிலாந்து நாடாளுமன்ற உறுப்பினர் ஆவார்.  

## நினைவு
இவரது நினைவாக கொழும்பு கொட்டாஞ்சேனையில் உள்ள வீதி ஒன்றிற்கு "சேர் இரத்தினசோதி சரவணமுத்து மாவத்தை" எனப் பெயரிடப்பட்டது.
# 2014 இந்திய ஒன்றியத்தின் வரவு செலவுத் திட்டம்

நிதியமைச்சர் அருண் ஜெட்லி 2014- 2015ஆம் ஆண்டிற்கான வரவு செலவுத் திட்டத்தை சூலை 10, 2014 அன்று தாக்கல் செய்தார்.  

## முக்கிய அம்சங்கள்
### வரிச் சலுகைகள்
- தனிநபரின் வருமான வரி விலக்கு உச்சவரம்பு 2 இலட்சத்திலிருந்து 2.5 இலட்சமாக உயர்த்தப்பட்டுள்ளது, மூத்த குடிமக்களுக்கு இது 2.5 இலட்சத்திலிருந்து 3 இலட்சமாக உயர்த்தப்பட்டுள்ளது.
- 80சி பிரிவின் கீழ் வருமான வரி விலக்கு உச்ச வரம்பு 1 இலட்சத்திலிருந்து 1.5 இலட்சமாக உயர்த்தப்பட்டுள்ளது.
- பொதுச் சேம நல நிதியில் ஒரு நிதியாண்டில் முதலீடு செய்ய உச்ச வரம்பாக இதுவரை இருந்து வந்த 1 இலட்சம் 1.5 இலட்சமாக உயர்த்தப்பட்டுள்ளது.

### வருவாய் பற்றாக்குறை
நிதிப் பற்றாக்குறை 4.1% ஆக இருக்கும் என்று அறிவிக்கப்பட்டது. மேலும், இரு ஆண்டுகளில் நிதிப்பற்றாக்குறை 3% ஆக குறைக்கப்படும் என்றும் அறிவிக்கப்பட்டது.  

### வளர்ச்சி மற்றும் பணவீக்கம்
- வளர்ச்சி 5.4% -லிருந்து 5.9% ஆக இருக்கும் என்று அறிவிக்கப்பட்டது.

### தனியார்மயம்
- 2ஆம் நிலை மற்றும் 3ஆம் நிலை நகரங்களில் தனியார் கூட்டுடன் (Public Private Partnership) விமான நிலையங்கள் அமைக்க திட்டமிடப்பட்டுள்ளது.

### திட்டங்கள்
- புதியதாக 5 ஐஐடி, 5 ஐஐஎம் மற்றும் 4 எய்ம்ஸ் மருத்துவமனைகள் திறக்கப்பட உள்ளது.
- கங்கை நதியில் நீர்வழிப் போக்குவரத்தை ஏற்படுத்த *ஜல் மார்க் விகாஸ்* என்கிற பெயரில் 4200 கோடி ரூபாயில் திட்டம் வகுக்கப்பட்டுள்ளது.
- புதிய மற்றும் புதுப்பிக்கத்தக்க ஆற்றல் (New and Renewable Energy) துறையில் 500 கோடி ரூபாய் முதலீடு செய்யப்படவுள்ளது.
- சர்தார் வல்லபாய் படேலுக்கு சிலை அமைக்க 200 கோடி ரூபாய் ஒதுக்கப்பட்டுள்ளது.
- பார்வைச் சவால் உடையோர் படிப்பதற்கான புத்தகங்களை பிரெயில் முறையில் அச்சிடும் அச்சகங்கள் புதிதாக 15-ம், இயக்கத்திலிருக்கும் 10 அச்சங்களை மேம்படுத்தவும் திட்டமிடப்பட்டுள்ளது.
- கிராமப்புறங்களில் இணையம் மற்றும் தொழில்நுட்பத்தை கொண்டு சேர்க்க 500 கோடியில் திட்டம் வகுக்கப்பட்டுள்ளது.

### விவசாயம்
- விவசாயிகளுக்காக பிரத்தியேகமாக ஒரு தொலைக்காட்சி சேவையைத் தொடங்க 100 கோடி ஒதுக்கப்பட்டுள்ளது.

## அமைச்சர்களின் கருத்துகள்
- "இந்த வரவு செலவுத் திட்டம் ஒரு ஆரம்பமே; முடிவல்ல" என நிதி அமைச்சர் அருண் ஜெட்லி தெரிவித்தார்.

## மாநில முதல்வர்களின் கருத்துகள்
- நோக்கம், இலட்சியம், செயல்பாடு இவை மூன்றிலும் குறைபாடுள்ள வரவு செலவுத் திட்டமென மேற்கு வங்க மாநில முதல்வர் மம்தா பானர்ஜி தெரிவித்தார்.

## பத்திரிகைகளின் விமர்சனங்கள்
- *பிரமாதமுமில்லை, மோசமுமில்லை...* - தினமணி நாளிதழின் தலையங்கம் .
- *More continuity than change* - தி இந்து நாளிதழின் தலையங்கம் .
- *மாற்றமல்ல தொடர்ச்சிதான்!* - தி இந்து (தமிழ்) நாளிதழின் தலையங்கம் .

## பொருளாதார நிபுணர்களின் விமர்சனக் கட்டுரைகள்
- *மோசமான சூழலில் சிறப்பான பட்ஜெட்!* - தினமணி நாளிதழில் எஸ். குருமூர்த்தியின் கட்டுரை .

## அரசியல் தலைவர்களின் விமர்சனக் கட்டுரைகள்
- *Whose budget is it anyway?* - தி இந்து நாளிதழில் பிருந்தா காரத்தின் கட்டுரை .
# வீம இரதம், மாமல்லபுரம்


**வீம இரதம்** என அழைக்கப்படும் தளியானது மாமல்லபுரத்தில் உள்ள நரசி்ம்மவர்மன் பாணியில் அமைந்த புகழ்பெற்ற கற்றளிகளுள் ஒன்றாகும். இது அருச்சுன இரதம் எனும் தளிக்கு தெற்கில் அமையப் பெற்றுள்ளது. நீண்ட சதுரமுடைய பெரிய பாறையைக் குடைந்து அமைக்கப்பட்ட கோயிலாகும். இது ஒரு திருமால் கோயில். கிடந்த நிலையில் உள்ள திருமாலின் வடிவமான பள்ளிகொண்ட பெருமாளுக்காகவே இந்தக் கோயில் அமைக்கப்பட்டதாகத் தெரிகிறது.  

## அமைப்பு

நீண்ட சதுரமான மண்டபத்தையும் அதன் மேல் படகு ஒன்றினைக் கவிழ்த்து வைத்தது போன்ற விமானத்தையும் கொண்டு அமைந்துள்ளது. இதன் நான்கு புறத்திலும் தாழ்வாரம் எனும் அமைப்பு காணப்படுகின்றது. அமைப்பில் சிதம்பரம் நடராஜப் பெருமானின் ஆலயத்தை ஒத்திருப்பது என்பர். இத் தளியின் மேற்பகுதி மட்டும் நன்றாக அமைக்கப்பட்ட கோலத்தில் உள்ளது. கீழ்ப்பகுதி முற்றுப் பெறாமல் அரைகுறையாகவே விடப்பட்டுள்ளது. கீழ்ப்பகுதி பாறையில் வெடிப்புகள் காணப்படுவதால் இவ்வாறு அரைகுறையாக விடப்பட்டிருக்க வேண்டும். விமானம் வேசர வகையைச் சார்ந்து அமைக்கப்பட்டுள்ளது.